## Barrachina: “El nostre compromís amb la recuperació es reflectix en la reparació de canalitzacions urbanes en les comarques més danyades”

*** Amb una inversió de 25 milions d’euros, s’intervindrà en 28 municipis de les comarques de la Foia de Bunyol, l’Horta Sud, la Ribera Alta, la Serrania, la Plana d’Utiel-Requena i el Camp de Túria
* La Generalitat assumirà estes actuacions, que són competència dels municipis, com una mesura de suport a les administracions locals**

El conseller d’Agricultura, Aigua, Ramaderia i Pesca, Miguel Barrachina, ha destacat el ferm compromís de la Generalitat amb la recuperació de les zones afectades per les riuades.

“Amb una inversió de 25 milions d’euros, la Generalitat intervindrà en 28 municipis de diverses comarques de la província de València, a on es duran a terme reparacions en canalitzacions urbanes i altres infraestructures hídriques necessàries per a millorar la seguretat davant possibles futures avingudes”, ha assegurat Barrachina.

El conseller ha recordat que, a pesar que les competències en estes matèries corresponen als municipis, “la Generalitat assumirà estes actuacions com una mesura de suport a les administracions locals, amb l’objectiu d’agilitzar la recuperació i garantir la protecció de la població.”

**Actuacions en les comarques més afectades**

Les obres de reparació a les comarques afectades per les riuades comprenen diferents zones de la província de València i consistixen en treballs de reparació de màrgens, estabilització de talussos, reconstrucció de conques i la millora de sistemes de protecció en els llits de diversos rius i barrancs.

En la comarca de la Foia de Bunyol, amb una inversió 5.652.235 euros, es durà a terme la reparació de la canalització del barranc de Sant Vicent a Alborache, amb 164.603,87 euros. A Buñol, es realitzarà la protecció del talús, amb un pressupost d’1.959.227 euros. A Cheste, s’efectuarà la protecció del llit per un valor de 2.369.639 euros. Godelleta tindrà un mur de protecció i talús en el carrer Torrent, amb una inversió d’1.022.608 euros, i a Yátova es durà a terme la reconstrucció del camí Barranc.

La inversió en la comarca de l’Horta Sud ascendix a 9.728.641 euros i preveu obres a Alcàsser a on es reconstruiran els màrgens del barranc Picassent, amb un cost de 501.936 euros. A Beniparrell es duran a terme tres actuacions, amb una inversió de 479.676 euros. A Catarroja, es duran a terme treballs de farciment i reparació de la contenció de les riberes per 279.736 euros. A Picassent s’estabilitzaran els talussos, amb una inversió de 505.468 euros, i Torrent comptarà amb tres actuacions valorades en 7.884.998 euros. A més, en els Poblats del Sud es realitzaran cinc actuacions amb un cost de 76.827 euros.

En la comarca de la Ribera Alta es duran a terme actuacions a Algemesí que inclouen la reconstrucció dels màrgens, amb una inversió de 93.132 euros. A Alginet es realitzarà la neteja i reparació del barranc per 41.399 euros. A Alzira, es duran a terme tres actuacions per un total de 323.208 euros. A Benifaió es realitzarà la neteja del barranc Tramusser, amb una inversió de 207.751 euros. Carlet comptarà amb la reconstrucció del dic, per un total d’1.402.011 euros. A Guadassuar es reposaran els danys en els barrancs, amb una inversió de 253.717 euros. L’Alcúdia tindrà la reconstrucció dels màrgens del riu Magre per 301.832 euros, mentres que a Turís es faran dos actuacions per un total de 678.147 euros. A Montroi s’efectuaran tres actuacions valorades en 3.849.148 euros, i a Montserrat es reconstruirà l’àrea recreativa del Pantanet, amb una inversió de 515.474 euros.

En la comarca de la Serrania, la Generalitat executarà actuacions destinades a la recuperació d’infraestructures danyades per les riuades. En el municipi de Calles es durà a terme la restitució dels màrgens, amb una inversió de 327.506 euros, mentres que a Sot de Chera es durà a terme la restitució del llit, amb un pressupost de 58.314 euros. En total, la inversió prevista en esta comarca ascendix a 385.820 euros.

En la comarca de la Plana Utiel-Requena, la Generalitat destinarà un total de 3.781.811 euros a diverses actuacions de reparació després de les riuades. A Chera s’urbanitzarà el parc fluvial amb una inversió de 368.474 euros; a Caudete de las Fuentes s’executarà la canalització del riu Madre per 904.690 euros; a Requena es duran a terme obres de protecció de talussos amb un pressupost d’1.167.057 euros, i a Utiel es realitzaran dos intervencions valorades en 1.341.590 euros.

Finalment, en la comarca del Camp de Túria, l’actuació prevista se centrarà en el municipi de Llíria, a on s’executarà una escullera viària amb una inversió total de 24.869 euros.

Fecha: 19/04/2025